Buan e tremenas an  daou zevezh war-lerch, hep da Erle bezañ bet kavet un doare da gas un S.O.S.. Met dar Yaou vintin e tiwanas ur mennozh en e spered pa welas Pedro o flastrañ ur verienenn o pignat war e gof-gar. Ha ma rafe gant ar merien, a veze kavet e-leizh anezho en o lochenn hag er jardin bihan kloz (e-lech ma chellent mont da vale div wech an deiz), evit kaout frankiz ? A-raok bezañ tapet en doa lennet en ur gazetenn e oa troet-kenañ ar merien gant sun-gad un nebeud plantennoù evel an hibiscus... Met buan a-walch e  komprenas Erle e oa dibosubl dre ma ne oa nemet bokedoù-laezh er porzhig. Ha kouskoude, vel desachet e-unan gant ar plant-se bremañ, ez eas da gutuliañ un nebeud bleunioù hag e tresas ur gammdroienn dirazañ o voustrañ anezho war al leur. Un nebeud munutennoù war-lerch, e lammas gant ar joa o welet ur seurt naer hir graet gant kantadoù a verien o tresañ tamm-ha-tamm e gammdroienn.